Diari Oficial de la Generalitat Valenciana


Sumari del DOGV 8406, del 19-10-2018 (2018/9576)

RESOLUCIÓ d'11 d'octubre de 2018, de la Conselleria d'Hisenda i Model Econòmic, per la qual s'adjudiquen beques per a la realització de pràctiques professionals en les dependències de la Secretaria Autonòmica de Model Econòmic i Finançament, de la Conselleria d'Hisenda i Model Econòmic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8406

Data del DOGV
:   19-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9576


Data del document
:   11-10-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ d'11 d'octubre de 2018, de la Conselleria d'Hisenda i Model Econòmic, per la qual s'adjudiquen beques per a la realització de pràctiques professionals en les dependències de la Secretaria Autonòmica de Model Econòmic i Finançament, de la Conselleria d'Hisenda i Model Econòmic. [2018/9576]  
L'Ordre 7/2017, de 9 d'agost, de la Conselleria d'Hisenda i Model Econòmic, estableix les bases reguladores per a la concessió de beques per a la realització de pràctiques professionals en les dependències dels òrgans superiors i centres directius d'aquesta conselleria.  
Mitjançant Resolució de 14 de febrer de 2018, de la Conselleria d'Hisenda i Model Econòmic, (DOGV 8238, 20.02.2018) es van convocar 27 beques per a la realització de pràctiques professionals en les dependències de la Conselleria d'Hisenda i Model Econòmic. La comissió avaluadora, constituïda d'acord amb l'apartat nové d'aqueixa Resolució de 14 de febrer de 2018, ha dut a terme la seua tasca, segons el que assenyala l'Ordre 7/2017, de 9 d'agost, de la Conselleria d'Hisenda i Model Econòmic.  
Hi ha consignació pressupostària suficient a càrrec dels pressupostos de la Generalitat per a l'any 2018, i en l'avantprojecte del pressupost de la Generalitat de 2019, condicionada en tot cas la part imputada a l'exercici 2019, a l'existència de crèdit adequat i suficient per a atendre les obligacions derivades d'aquesta resolució.  
En la web de la Generalitat i en la web de la Conselleria d'Hisenda i Model Econòmic es van publicar el 27 d'abril del present exercici els «Llistats provisionals d'autobaremació de conformitat amb les sol·licituds telemàtiques» relatius a la convocatòria efectuada mitjançant la resolució esmentada d'aquesta Conselleria, i es va concedir un termini a les persones aspirants que hagueren obtingut les 15 millors puntuacions en cadascun dels tipus de beques a què s'hagueren presentat, per a lliurar la documentació acreditativa dels mèrits al·legats en els seus currículums.  
L'Acord de 2 de juliol de 2018, de la Conselleria d'Hisenda i Model Econòmic, va ampliar fins al pròxim 20 de novembre el termini del procediment per a dictar i publicar les resolucions d'adjudicació de les 27 beques convocades mitjançant Resolució de 14 de febrer de 2018, i es va publicar en la web de la Generalitat i en la web de la Conselleria d'Hisenda i Model Econòmic el 6 de juliol de 2018. Aquesta publicació tenia efectes de notificació enfront de totes les persones interessades. El passat 20 de juliol, després de realitzar les entrevistes preceptives, es van publicar en la web de la Generalitat i en la web d'aquesta Conselleria els llistats de baremació provisional així com els llistats d'exclosos amb indicació de la causa. Aquesta publicació va obrir el termini perquè totes les persones interessades formularen al·legacions i finalitzat aqueix termini, el 3 d'agost de 2018, no s'ha produït cap variació dels llistats esmentats.  
La Resolució de 14 de febrer de 2018, de la Conselleria d'Hisenda i Model Econòmic, en l'apartat dotze, preveu la delegació de l'adjudicació, respectivament, en la persona titular de la Secretaria Autonòmica de Model Econòmic i Finançament, en la persona titular de la Sotssecretaria, en la persona titular de la Direcció General del Sector Públic, Model Econòmic i Patrimoni, en la persona titular de la Direcció General de Finançament i Fons Europeus, i en la persona titular de la Direcció General de Tecnologies de la Informació i les Comunicacions, en relació amb la beca o beques en les dependències de les quals es realitzen les pràctiques professionals, dins del seu respectiu àmbit material i funcional.  
Per tot això, i segons el que es disposa en l'article 10 de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques per a la realització de pràctiques professionals en les dependències d'aquesta conselleria, d'acord amb la proposta motivada de resolució formulada per la comissió avaluadora, resolc:  
  
Primer  
1. Adjudicar les beques que figuren a continuació, de conformitat amb el barem establit en l'article 11 de l'Ordre 7/2017, de 9 d'agost, de la Conselleria d'Hisenda i Model Econòmic, a les persones candidates següents:  
En la Secretaria Autonòmica de Model Econòmic i Finançament, cinc beques en matèria d'anàlisi de dades i tractament de la informació  
  
  
Cognoms Nom Puntuació  
MUÑOZ JULVE ALEJANDRO 17,45  
TABERNER MONTESINOS ANNA 17,39  
COLOMER ESCANDELL MARGARITA 17,39  
MARTÍ VIDAL ADRIÁN 16,70  
SENDRA I MORENO MARIA 16,55  
  
  
2. De conformitat amb el que es preveu en la Resolució de 14 de febrer de 2018, de la Conselleria d'Hisenda i Model Econòmic, en l'apartat tercer, punt 1., i vist el que disposa la Resolució de 22 de febrer de 2018, de la Conselleria d'Hisenda i Model Econòmic (DOGV 8261, 26.03.2018), per la qual s'estableix la quantitat inicial de percepció en l'exercici 2018 de les beques sotmeses a l'àmbit d'aplicació del Decret 132/2009, de 4 de setembre, del Consell, les beques previstes en aquesta resolució es finançaran a càrrec del programa pressupostari i línia de subvenció del Pressupost de la Generalitat per a l'exercici 2018, que figuren a continuació:  
  
Servei i/o Centre gestor Programa Codi Línia Import  
 Anualitat 2018 Anualitat 2019  
Secretaria Autonòmica de Model Econòmic i Finançament 611.40 S5122000 11.000 - 44.000 -  
  
  
3. Les persones adjudicatàries de beca hauran de presentar en el Registre General de la seu de la Conselleria d'Hisenda i Model Econòmic, ubicada al carrer Palau 12, 46416 València, en el termini de 5 dies següents a la publicació d'aquesta resolució en el Diari Oficial de la Generalitat Valenciana, degudament emplenat i subscrit per la persona beneficiària, l'imprés de domiciliació bancària, en el qual constarà el número de compte on rebran les transferències mensuals i que es troba disponible en el portal institucional de la Generalitat en internet http://www.hisenda.gva.es/es/web/tributos-y-juego/modelo-de-domiciliacion-bancaria.  
La persona adjudicatària que també haguera resultat beneficiària d'una altra o altres beques de les previstes en la Resolució de 14 de febrer de 2018, de la Conselleria d'Hisenda i Model Econòmic, per la qual es convoquen 27 beques per a la realització de pràctiques professionals en les dependències de la Conselleria d'Hisenda i Model Econòmic (DOGV 8238, 20.02.2018) haurà de presentar a més en l'esmentat Registre General, en el termini de 5 dies següents a la publicació d'aquesta resolució en el Diari Oficial de la Generalitat Valenciana, escrit degudament signat per la persona beneficiària, manifestant detalladament la denominació del tipus de beca a què opta.  
  
Segon  
Establir la borsa de reserva tal com indiquen l'article 10.1 i l'article 16 de l'Ordre 7/2017, de la Conselleria d'Hisenda i Model Econòmic, abans esmentada, que estarà constituïda amb les persones aspirants que no resulten adjudicatàries, prioritzada per ordre de puntuació, amb la finalitat de cobrir les vacants que es produïsquen durant el període de gaudi de les beques, a causa de renúncies, abandons, incompliments d'obligacions o qualsevol altra incidència que es produïsca:  
  
  
Ordre Cognoms Nom Puntuació  
1r VILA GARRIDO JORDI 15,18  
2n SEGURA MARTÍN EVA 15,17  
3r LÓPEZ GIL PABLO 14,98  
  
  
Tercer  
Segons l'acord de la comissió avaluadora, s'indiquen a continuació les persones interessades que no han obtingut la puntuació mínima en els mèrits objectius, per a realitzar la fase d'entrevista prevista en els articles 9.2 i 11, g) de l'Ordre 7/2017, de 9 d'agost, de la Conselleria d'Hisenda i Model Econòmic:  
  
Ordre Cognoms Nom Puntuació  
1r TORRES MORALES ALBERTO 8,46  
2n FAUBEL BASCUÑANA RUBÉN 8,34  
3r QIMBIAMBA CARDONA HARLEM-SHIU 8,27  
4t LOZOYA GARCÍA VÍCTOR 8,00  
5t LUZ NIETO PABLO ALEJANDRO 7,90  
6t RIPOLL MELIS JORDI 7,82  
7t CERDÁ FERNÁNDEZ BELÉN 7,78  
8é MOSCARDÓ SANCHIS RUBÉN 7,68  
9é GONZÁLEZ CRIADO ALBA MARÍA 7,39  
10m FUERTES GARCÍA JAVIER NICOLÁS 7,28  
11m MAÑOGIL CARPINTERO ELENA 7,13  
12m MORALES LLAMAS ROBERTO 6,88  
  
  
Quart  
S'exclouen de la present convocatòria les sol·licituds de beques que s'indiquen a continuació pels motius que s'especifiquen, segons l'acord de la comissió avaluadora:  
  
Cognoms Nom Motiu de l'exclusió  
EXPÓSITO GARCÍA CARLOS 3  
IÑÍGUEZ HERNÁNDEZ PAULA 3  
MARQUÉS SAN JOSÉ NOELIA 3  
ROMERO GALÁN TERESA 3  
SÁEZ COLL SANDRA 3  
MATEO PASCUAL ALEJANDRO 5  
PALMER SORIANO SERGIO 5  
ROS GIL JORGE 5  
SANTIAGO HERNÁNDEZ ALEJANDRO 5  
SERRANO GONZÁLEZ SAÚL 5  
NAVARRO QUILES ANA 6  
PINA ORTEGA JORGE 6  
  
  
1. No haver presentat la sol·licitud la persona aspirant per via electrònica.  
2. No tindre la nacionalitat espanyola o ser nacional d'un estat membre de la Unió Europea.  
3. No estar en possessió de la titulació universitària exigida en convocatòria.  
4. Que hagen transcorregut més de cinc anys des de la finalització dels estudis corresponents.  
5. No haver presentat documentació acreditativa de mèrits al·legats en currículum, trobant-se entre els 15 primers aspirants del llistat provisional d'autobaremació publicat en la web de la Generalitat i en la de la Conselleria d'Hisenda i Model Econòmic.  
6. No presentació de la persona aspirant a l'entrevista a la qual ha sigut convocada.  
  
Cinqué  
1. El període de gaudi de les beques per a la realització de pràctiques professionals serà de deu mesos, i començarà el pròxim dia dos de novembre i finalitzarà una vegada transcorreguts els deu mesos des del dia inicial.  
2. El període de les beques podrà prorrogar-se sense necessitat de nova convocatòria, pel període màxim addicional establit en la legislació vigent, sempre que hi haja disponibilitat pressupostària i l'exercici de l'activitat que s'estiga efectuant així ho requerisca o aconselle. En aquest cas, la quantia serà la que estiga vigent en el període esmentat, d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques.  
  
Sisé  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i a l'efecte de publicitat i transparència, s'inserirà la informació corresponent en la seu electrònica o portal institucional de la Generalitat en internet https://sede.gva.es.  
  
Contra aquesta resolució, que posa fi a la via administrativa, podrà interposar-se un recurs de reposició davant de l'òrgan que ha dictat l'acte, en el termini d'un mes comptat a partir de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la sala de la jurisdicció esmentada del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que es puga simultaniejar tots dos recursos, i tot això sense perjudici que s'utilitze qualsevol altra via que es considere oportuna.  
  
València, 11 d'octubre de 2018.- La secretària autonòmica de Model Econòmic i Finançament, p. d. (R 14.02.2018, de la Conselleria d'Hisenda i Model Econòmic, DOGV 8238, 20.02.2018): María José Mira Veintimilla.